Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Зорица Цветковска со службена легитимација број 28-0007 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Битола со седиште на ул.,,Карпош,, бб, Битола застапуван од Директорот Д-р Лидија Ѓошевска, со Записник ИП1 број 16-12 од 28.09.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023),го донесе следното

**Р Е Ш Е Н И Е**

Се наредува на Д-р Лидија Ѓошевска, Директор на ЈУ Меѓуопштински центар за социјална работа Битола, за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Центарот целосно и правилно да ја утврди фактичката состојба за имотната и материјалната состојба на Н.Н, лице со одземена деловна способност, ставено под непосредно старателство на Центарот, при што: да обезбеди докази за сопственост на недвижен имот од катастар, да обезбеди доказ од банка за состојба со парични средства, потврда за висина на пензија, да ја провери активноста на договорот за закуп на недвижниот имот на Н, да провери дали редовно се уплаќани надоместоците за закуп како што е уредено со договорот за закуп, да направи увид во куќата која што е сопственост на Н за да види во каква состојба е, да собере информации за состојбата со земјата која што ја поседува Н, како и да преземе и други потребни мерки и активности за утврдување на истата. Откако ќе ја утврди состојбата да донесе решение да се изврши попис и процена на имотот, решение за именување на комисија која ќе го изврши пописот а комисијата да изврши попис, да состави записник од извршениот попис со кој што целокупниот имот ќе му го предаде на старателот на управување, согласно член 143 од Законот за семeјството.

**Рокот за извршување на изречената инспекциска мерка изнесува 60 дена од приемот на решението**.

2. Центарот да ги задолжи сите старатели, извештаите што ќе ги поднесуваат до Центарот за лицата на кои им се старатели, да ги содржат сите податоци за здравствената состојба, издржувањето и оспособувањето за самостоен живот, а кај малолетните лица под старателство и за и за нивното воспитание и образование, како и за се друго што е од значење за личноста на лицето под старателство. Извештајот исто така да содржи и податоци за управувањето и располагањето со имотот на лицето под старателство и за сите приходи и расходи во изминатата година, како и за крајната состојба на неговиот имот, согласно член 151 став 4 и 5 од Законот за семејството.

**Рокот за извршување на изречената инспекциска мерка изнесува 60 дена од приемот на решението**.

3. Стручното лице, вработено во Центарот, која е поставена за непосреден старател на Н.Н, со сите права и обврски на старател, да ја врши старателската должност во обем на овластувањата како што со Решение број УП1 0810-279/17 од 13.07.2023 година и со Старателска исправа број 0810-279/17 од 13.07.2017 година и се определени. Ако старателот треба да преземе потребни мерки за обезбедување на средства кои се во интерес на лицето под старателство, тоа да го прави со барање до Центарот кој пак ќе даде или не одобрение на старателот во поглед на располагањето и управувањето со имотот, односно со правата на лицето под старателство. Ако Центарот го одобри барањето, во одобрението да ја определи намената на средствата и тековно да врши надзор над нивната употреба. Старателот, за работи за кои не е потребно одобрение, може да бара совет или помош од Центарот кој е должен да даде совет или да укаже помош, согласно член 140, 146, 147, 150 и 168 од Законот за семејството.

**Рокот за извршување на изречената инспекциска мерка е од приемот на решението и постојано**.

4.Центарот да го преиспита предметот на Н.Н со цел целосно и правилно да се утврди неговата семејна состојба во однос на тоа дали истиот има браќа и сестри. Стручните работници да изготват нови поединечните наоди и мислења на стручни работници и нов наод на стручен тим во кои ќе биде констатирано дали корисникот има или нема браќа и сестри кои се должни да го издржуваат како неспособно лице ако нема доволно средства за живот и не може да ги добие од својот имот додека трае таа неспособност, согласно член 179 став 3 и член 180 од Законот за семејството .

**Рокот за извршување на изречената инспекциска мерка изнесува 60 дена од приемот на решението и постојано**.

5. Старателот во насока на заштита на интересот на лицето ставено под старателство потребно е да ги преземе потребни мерки за обезбедување и трансверирање на средствата до установата каде е сместено лицето, кои средства треба да бидат во континуитет и во обем доволни за тековнитите лични потреби и квалитетен живот на лицето под старателство, а во согласност со неговата материјална состојба. Кога Центарот ќе го одобри барањето, во одобрението да ја определи намената на средствата и тековно да врши надзор над нивната употреба во соработка со Установата за социјална заштита каде што е сместено лицето, односно Центарот да го посети корисникот во установата во која што е сместен, да разговора со него, да ги утврди неговите потреби и неговите барања да располага со неговите средства кои што ги има во доволен износ во вид на редовна месечна пензија и средства на негова трансакциска сметка. Да разговора со вработените во установата и од нив да ги осознае потребите на корисникот. Од како ќе ја утврди фактичката состојба, да му даде одобрение на старателот да повлекува на месечно ниво поголема сума на пари од сметката на корисникот во кое ќе ја определи намената на средствата (пример: за купување на средства за лична хигиена, облека, обувки, долна облека и др. за 4 сезони во годината, за лични потреби на корисникот, за лекови и витамини ки му се потребни на корисникот а не се на позитивна листа на фондот, купување на телефон за корисникот, плаќање на сметка за телефонски услуги со цел почеста комуникација на корисникот со старателот и со Центарот, почеста посета на корисникот во установата и се друго што му е потребно за подобрување на квалитетот на живот на корисникот). Старателот по примањето на одобрението да постапува согласно наведеното во одобрението а Центарот да врши надзор над употребата на средствата според одобрението. Старателот и установата во која што е сместен корисникот, еднаш во годината, како и тогаш кога тоа ќе го побара Центарот, да достават извештај за тоа како се потрошени средствата од одобрението, согласно член 146, 147 и 151 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано**.

6. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Зорица Цветковска со службена легитимација број 28-0007, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Битола со седиште на ул.,,Карпош ,,бб Битола, застапуван од Директорот Д-р Лидија Ѓошевска и состави Записник број ИП1 16-12 од 28.09.2023 година, во кој се констатирани недостатоци и неправилности во постапката за остварување и користење на правото ставање под старателство.

За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број ИП1 16-12 на 05.10.2023 година.

 **Инспектор за социјална заштита:**

 Зорица Цветковска